text:
FûrxFur al è un progjet finanziât de ARLeF e realizât de Cooperative Informazion Furlane
cul fin di promovi la lenghe furlane tant che strument di comunicazion dentri di manifestazions e events di caratar trasversâl: des rassegnis culturâls a chês dedicadis ae musiche dal vîf o ae enogastronomie.
Dilunc dal an ARLeF e Onde Furlane
a saran presints cuntun stand pe distribuzion di gadgets e materiâi promozionâi in cetancj events organizâts sul teritori regjonâl.
Ma FûrxFur al è ancje tant altri: musiche, video, radio, concors, foto...


c: text/html

text:
A son stâts presentâts i risultâts de ricercje sociolinguistiche "LA LENGHE FURLANE IN DÌ DI VUÊ", realizade de ARLeF in colaborazion cu la Universitât dal Friûl. Ducj i risultâts a son disponibii te sezion "INIZIATIVIS"
Discjame la modulistiche
Il servizi di traduzion de Arlef al è indreçât a ducj i ents locâi e in particolâr a chei che no àn ativât il Sportel linguistic daûr de L. 482/99.
Jentre te sezion e prove!
Dute la informazion in lenghe furlane
Fruts, in cheste sezion o podês cjatâ dissens, libris ilustrâts, i fumuts de Pimpa, storiis, zûcs, video, audio e tantis altris robis.
Tancj file par jentrâ tal mont dai gjenars musicâi furlans e scoltâ rock, pop, cjançon di autôr, hip hop, eletroniche, folk...
Filmâts, documentaris, intervistis, cartons animâts, materiâi didatics, video musicâi e tancj altris video in lenghe furlane.

robotstxt: allowed

filter: keep


text:
NPLD - Network to Promote Linguistic Diversity
Dal prin di Lui dal 2014 il Consei regjonâl de Regjon Friûl Vignesie Julie al è jentrât tal Network to promote linguistic diversity - NPLD, un program operatîf finanziât ancje de Comission Europeane creade par sostignî, tutelâ e promovi lis lenghis minoritariis e regjonâls di dute Europe par mieç dal scambi di buinis pratichis e di informazions tra i esperts dal setôr.
Ae ARLeF - Agjenzie regjonâl pe promozion de lenghe furlane, al è stât dât il rûl operatîf di gjestion, organizazion e supuart ae Regjon tes ativitâts dal Network to promote linguistic diversity.


text:
dijous, de febrer 18, 2010
dissabte, de gener 16, 2010
An gnûf
E sin rivâts ancje al 2010... stavi cjalant cumò chi in bande che il numar dai post al cale di an in an... bon piês dai 6 dal 2009 al sarà piês fâ... ma come dutis lis robis al è facil scomençâ plui dificil partâlis indevant parcè che tu piardis i stimui iniziâi... bon tornant ai pinsîrs mei di un mês in ca a son par une maraveose frute... robis di no crodi par chei che mi cognossin... bon veve di capitâ prime o dopo... e o ai za fat robis che mi jeri imprometût di no fâ... bon no zonti di plui ancje parcè che cun chestis robis miôr no fevelâ masse... no je furlane ma cualchi peraule i la ai za insegnade parcè che bisugne fâi pur un pocje di publicitât ae puare marilenghe! e po secont me e je une lenghe juste par dîsi ciertis robis, ancje se no tu capissis il sens il sun al dîs tant... starin a viodi cemût che al va indevant... sperant di rivâ ancje a cumbinâ alc di bon cui esams che a varessin di jessi simpri la prioritât... za la me medie a je lade in casin par cui podi za evitâ di pensâ di mandâ curriculum a chei che a pretindin une "ottima carriera universitaria"... ma sinceramentri za a rivâ insomp a sarès vonde e vanzarès....
Etichetis: maravee, personâl, universitât
dimecres, de novembre 04, 2009
e dopo il viaç si scugne scomençâ a fâ alc
Bon, za dôs setemanis che soi tornât da Norvegje, biel viaç, lunc ma si sin divertûts, il paîs al è biel ancje se plui come robis naturâls, tipo a Oslo come robis storichis al jere pôc e nuie... e i presits a son altonons pai talians, il dopli e ancje di plui... a stâ un pâr di mês là tu vâs in faliment pensi... par tantis robis a son indevant come che mi spietavi, par esempli o vin cjapât un treno di gnot e dongje dai sedii comuts che tu podevis distirâti a regalavin ancje il kit par durmî cun cuviertute, cusin di sglonfâ e mascare pal lusôr... ducj chei che a àn cjapât un ICN o un Espres in Italie a san che durmî al è impussibil parcè che tu stâs plui che stret e in plui la int a fâs casin. Po al jere ancje biel il fat che se tu partavis lis butilis intun supermarket ti tornavin i bêçs dal vueit... un biel incentîf al ricicli! Po cumò soi ancjemò che mi stoi tornant a meti in timp cui studis, cun pocje voie di fâ... sabide e domenie e je vignude a cjatâmi A. di sù e o vin zirât un pôc insieme... tra l'altri, une biele scene: o jeri dongje de stazion di Bologne, sot di un tendon dulà che a vendin libris doprâts, sinti un frutut tabaiâ par furlan, ma mi sameave strani, voi dongje e mi meti a cjacarâ cu la mari, che e jere di Tarcint... mi à fat plasê sintî che e fevelave cui fruts par furlan, nol è che tu lu viodis tant spès vuê.... mandi al Rototom che al emigrarà a Barcelone, magari podessi fâlu ancje jo.....
dissabte, de setembre 19, 2009
Peule
Probabilmentri e je la peraule juste par descrivi lis ultimis dôs zornadis... îr orâl di OR, savevi dut, chel bastart al è lât a tirâ fûr dôs domandis une plui impestade di chê altre, cu la prime mi la soi gjavade, cu la seconde no... Se lavi dôs setemanis al mâr invezit di studiâ al jere miôr, di sigûr no blestemavi a chei livei. Che soi sfigât a voltis lu savevi ma mâl cussì no... po par tirâmi sù lis ai provadis dutis, zuiâ a trivial pursuit (e soi rivât ultim jo che soi campion uficiâl...), PES (e o vin finût la partide in vot, cun trê sconfitis di file), po stamatine o ai ancje pierdût al bus par lâ in stazion e o ai scugnût fâ ugo bassi-stazion corint. Miôr sta cuiets e spietâ che la peule cjaledi di une altre bande.... bon a la fin al gnervôs al reste, soi ancje che o ai di decidi se passâ ae benedete lauree magjistrâl, che lunis a scomencin lis lezions... ce mês di miarde. bon no dal dut, a la fin o ai ancje fat alc altri par fortune, soi lât a viodi i Coldplay a Udin cun A., biele coreografie ancje se no savevi lis cjanzons ;-D, e tra l'altri o ai ancje ospitât cinc amighis di L. che no savevin dulà lâ a durmî, ancje se chest al à volût dî fâsi un biel udin-grau dopo dal concert... soi lât un pâr di voltis in bici ancje se o ai za pierdût la forme, soi lât a viodi i Sud Sound System, biel fûr pal vin che mi soi stronfât intor ... si podarès ancje salvâ il mês ae fin.... ancje Avost, ben la prime metât, cun vacancis in Abruç e pe prime volte ancje in Molise (Molîs?), aka la regione che non esiste. Biei puescj, nature di gjoldi, paisuts su pai monts come une volte... un pôc come lis Marchis, ma doi secui fa. Biele ancje la cueste, mi à sorprindût Termoli (e ancje Vasto al merte une visite, e no dome ae Marine famose pai locâi :P). Bon par tignimi sù il morâl par fortune o larai di sigûr in Norvegje a cjatâ L. a metât Otobar e po a Novembar crodi ancje a Valencia... viva (la vida)
dissabte, d’agost 01, 2009
Holidays
Za Avost... timp di vancancis... no scrivi plui tant culì, come tantis robis i vûl costance, ma a la fin ancje scrivi alc ogni tant nol è mâl. Soi cjase za di une stemane, e o ai finût i esams ancje prime (il 20). Di chel pont di viste no soi metût benon, 4 fats, doi orâi par setembar, vôts a vonde bas... ma il probleme al è che soi simpri indecîs se cjapâ dut o tornâ a fâju par vignî fûr cun tun vôt decent, ma piardint plui agns... in plui ancjemò no ai decidût se passâ ae gnove riforme (Lauree Magjistrâl), che e à mancul esams (12 invezit che 17, di cui ben 6 a sielte, cumò dome 3). Cjalant su la cjarte a son un grum di vantaçs, ma come simpri (e in Italie chist al vâl di plui), la strada vecja si la cognòs, chê gnove no si sa. Cumò o torni une setemane in Abruç, aromai soi cuasi fis, ma son biei puescj, il mâr al è decent (invezit no sai ma a Grau mi samee simpri piês boh) e po in Otobar no viodi l'ore di lâ a cjatâ L. in Norvegje. O provarin a viodi se intune setemane si rive a lâ a Nordkaap e tornâ ju cence murî, parcè che bon une volte che tu vâs là sù atu di no lâ fin a Cjâf nord?? Starin a viodi, se dopo rivi a cjatâ ancje cualchi altri viaçut tal forest, o speri che chest sedi un an di viaçs viodût che chei a dan sodisfazion plui di ogni altre robe. Ah, e soi ancje in buine forme, ala fin cuasi 500 km in biciclete, cumò o cognòs ogni paisut pussibil disore Bologne e dutis lis salidis plui bastardis. Mi mancje dome San Luca.
Subscriure's a: Missatges (Atom)


text:
Teatri
Un tra i prins tescj poetics par furlan - dal secul XV - al è un contrast a dôs vôs (masculine e feminine) in forme di dialic amorôs tra i personaçs e, par vie di cheste struture, al podarès jessi considerât tant che il prin aboç di un toc destinât ae rapresentazion. Tra il ‘500 e il ‘600 in Italie e nas la Comedie de art che e rapresente il so timp cun vizis e virtûts, metint in sene spetacui alegorics ispirâts ae vite cuotidiane de epoche. In Friûl i spetacui de Comedie de art no jerin rapresentâts di grups locâi ma di compagniis venezianis di passaç. E propit la mancjance des fondis culturâls de Comedie e sarà la cause dal fat che te nestre lenghe il teatri no si sedi svilupât fin tal secul XIX. Di fat, il prin vêr test teatrâl par furlan al è dal 1847, cuant che Pieri Çorut al firme la comedie Il trovatore Antonio Tamburo.
Il Nûfcent al segne la nassite di tantis compagniis filodramatichis e dopo a son rivâts tancj scritôrs, autôrs di comediis lizeris, che a caraterizin il teatri furlan cun tescj sempliçs e divertents che a plasin une vore ae int.
Dome vie pes ultimis desenis di agns dal Nûfcent il teatri Furlan al rive a liberâsi, in part, dai contignûts tradizionâi par svicinâsi a lengaçs naratîfs modernis cirint di creâ une proprie identitât culturâl. Al è in chescj agns che a nassin lis primis iniziativis di formazion teatrâl che a puartaran, plui indenant, ae creazion di cualchi compagnie teatrâl di professioniscj. Tal 2011 al è stât firmât un acuardi di colaborazion trienâl che al met dongje 14 sogjets, fra istituzions e ents teatrâi, par promovi il teatri in marilenghe: la "Farie Teatrâl Furlane".


text:
Al è saltât fûr Calvino, inte prove dal Esam di Stât 2015. Un toc cjolt dal bielissim libri che al trate di vuere e fantacins, Il sentiero dei nidi di ragno.
E alore ve chi, o provi a viodi, cun sportivitât, cemût che al sune par furlan.
Par gno cont, une vore ben.
_________________
Cualchi volte a fâ un scherç di triscj al lasse un savôr mareôs, e Pin si cjate di bessôl a zirâ pai trois, cun ducj che lu cjapin a maleperaulis e lu parin vie. Si varès voie di lâ ator cuntune clape di amîs, alore, amîs di contâi dulà che a fasin in nît i rais, o par bataiâ, cu lis cjanis, tal fossâl. Ma i fruts no vuelin ben a Pin: al è amì dai grancj, Pin, al sa disi ai grancj robis che ju fasin ridi e inrabiâ, no come lôr che no capissin nuie cuant che i grancj a cjacarin. Pin cualchi volte al varès voie di metisi cui fruts de sô etât, domandâi che lu lassin zuiâ a cjâf e pile, e che i spieghin cemût rivâ a cjatâ une galarie che e puarte fin te place Marcjât. Ma i fruts lu lassin simpri in bande, e dopo un pôc a tachin a pestâlu; parcè che Pin al à doi braçuts magris magris e al è il plui debil di ducj. Là di Pin a van cualchi volte a domandâi spiegazions su ce che al sucêt fra oms e feminis; ma Pin al scomence a coionâiu berlant par il carrugjo e lis maris a clamin dongje i fîs: - Jacum! Gjovanin! Tropis voltis aio di dîti di no lâ cun chel canai tant maleducât!
Lis maris a àn reson: Pin nol sa che contâ storiis di oms e feminis tai jets e di oms copâts o metûts in pereson, storiis che i àn insegnât i grancj, une sorte di flabis che i grancj si contin tra di lôr e che pûr al sarès biel stâ a sintî se Pin no lis messedàs cun mincjonadis e robis che no si capissin, di induvinâ.
E a Pin no i reste che lâ a platâsi tal mont dai grancj, dai grancj che ancje lôr i voltin la schene, dai grancj che pûr no si rive adore a capîiu e a son lontans par lui come par chei altris fruts, ma che a son plui facii di cjoli in zîr, cun chê voie di feminis e chê pôre dai carabinîrs, fintremai che no si stufin e a tachin a cjapâlu a scufiots.
Cumò Pin al jentre inte ostarie fumose e viole, e al disarà porcariis, peraulatis mai sintudis a chei oms fin a mandâju in bestie e a fâsi pestâ, e al cjantarà cjançons comoventis, scunintsi fin a vaî e a fâiu vaî, e al inventarà mateçs e bocjatis cussì gnovis di incjocâsi dal ridi, e dut par sfantâ la fumate di soledât che i si cjapê sù tal pet intes seris come chê li.


text:
Un espacio para difundir las actividades de los
fogolares del mundo.
Un sito per diffondere le attività dei fogolârs ator pal mont.
Cedido gentilmente por el Mestri Galliano de Agostini, publicado originalmente en el blog Centro "Raíces Friulanas" Centri "Lidrîs Furlanis"
Lui al à lavorât une vite tal forest, in Gjermanie, in Svuizare e ancje tal Canadà, si palesave, che nissune fantacine di chei paîs lu veve brincât.
Pussibilmentri al veve tal cjâf chê di fasi une famee in paîs. Cuant che al è tornât a stabilîsi, al veve bielzà cuarante e passe agns. Si riunî cun Melie che si cognossevin di piçui. Ancje jê, tal sô, no veve vude fortune cui oms, forsit par dedicâsi ai paris bielzà maiôrs e ai cinc fradis mascjos, che a forin sparniçantsi pes Americhis.
Melie si cjatave tune etât, di no podê pretindi tant de vite, si, in cambi cjapâ come un don se alc ai capitave.
Cussì Sêf e Melie si derin dongje, cu la sperance di compagnâsi dut il timp che la vite ur varès dât.
Un nevôt di Sêf, restât vuarfin piçulut, al è stât il frut che no vevin vût, lu àn tirât su come un fi propri, il piçul al rispuindeve ben ai lôr sintiments di barbis e paris adotîfs.
Lis stagjons a lavin sucedìntsi. Al è simpri stât cussì, l'Invier al jere lunc, ai Sants al faseve frêt, si saveve, cun pazience dutis chês nêfs, chês ploiis, chês fumatis, a saressin man man ladis vie, dant pas a une timide primevere. Lis zornadis si slargjavin clipantsi, a spontavin piçulis flôrs. Bisugnave lavorâ, savoltâ la tiere, semenânt par dopo racuei, cuant che al rivave il so timp.
I mês d'Istât a vignivin cun zornadis scjafoiadicis e pesantis, cun temporâi di lamps e tons, mandant ju aghe a selis, che puartavin padin ae canicule e ae scjaldade atmosfere, par Madone d'Avost, a disevin: la prime ploie e rinfrescje il bosc.
Partint di li e scomençave une des plui bielis stagjons, l'Autun, soredut Setembar e Otubar, epoche di vendemis, cun zornadis claris e netis, e gnots forsit fredulinis, che za a levin volint cjatâ di gnûf il frêt Invier.
E insiemi cu lis stagjons, a levin passant i agns: Melie, Sêf, la cjase, e dut chel che al circondave, a jerin une sole entitât, za no si saveve cui che al jere un o l'altri. Dut e ducj a vevin la stesse filusumie.
Pocjis voltis il barbe Sêf al jere lat in citât, al diseve che nol leve par no intosseâsi cundut chel cjalâ il diaul, chel berghelâ de int, e chel desio sot dai sotpuartis di Marcjât Vieri. E al zontave che l'aiar dal paisut al jere plui san, pôc moviment, cualchi biciclete, pocjis machinis: chê dal dotôr, dal podestât e dai siôrs de vile.
Cuant che Sêf si dismoveve, si sclarive daur de mont de bande di Muris. Melie, la sô femine no steve tant ben, il miedi condot ai veve conseât di polsâ di plui, par chest Sêf, al saltave fûr il prin, cidin, cidin, al lave in cusine sgarfant te cinise in cercje di boris, cun cuatri stecuts al cumbinave un fugut, metiint sore la cogume, scjaldant il cafè di vuardi, i puartave une scudiele ae sô Melie, che lu beveve come sal fos un balsim.
Jê, che jere simpri stade in prime linie cu lis voris di cjase, si sintive confuartade des atenzions dal sô om. Agns, agnorums che Melie i vignive ripetint, - Sêf, tu varessis di lâ in citât tal ufici pensions!! . Il dì di doman no ti vignaressino ben chei cuatri francs ? -.
- Si femine, vuê no pues! – cussì il timp al passave.
Une dì Melie cence visâ a dinissun e je partide, fasint chel viaç cence tornade, lassantlu a Sêf, avilît e spaurît.
- Bisugne che i fasi câs a Melie -, al pensà. Finalmentri si decît e compagnat dal nevôt Bepino al plombe in citât. L'ufici al jere tun plan adalt di un palaç, par rivà a vevin dôs pussibilitâts: fâ lis scjalis, o cjapâ chel tramai di gabiot che ti mene su tun marilamp. Sêf, fasìntsi la segnâl de crôs, al cjapà l'assensôr.
Rivâts tal ufici, Sêf al jentrà zirant il cjapiel jenfri lis mans disintjur:
– Bon gjorno -,
- Si sieda pure- si sint rispuindi, Sêf si sentà dongje di une siorute ben metude cun tant di cjapiel, velete, borsete e guants, cheste e scomençâ a fevelâi, disìnt : che ca, che là, che sot, che parsore….
Puar Sêf!! Nol capive nuie di ce che ai diseve.
Plui tart, finide la pratiche, il nevôt ai domandâ a Sêf:
-¿ Ce disevie la Siore? –
- Ah…e à fevelât une vore ben-.
- ¿E ce ti aie dit?- Sêf ai rispuint:
- Ma, cjale mo, chel po no lu sai…! E fevelave par Talian! –
Il barbe Sêf al jere un furlan di altris timps. Pocjis voltis si jere mot dal paisut dulà che al jere nassût, si lis podeve contâlis cui dêts di une man. La ultime volte e je stade cuant che lu àn puartât d'urgjence tal ospedâl.
E savêso parcè?. Al veve di lâ a gnocis de fie di un copari e savint che sarès stade une fiestone, al varès fat une sbultricade, une mangjonade, che di sigûr si varès fevelât par un grumon di timp in paîs.Cussì al è stât che, un par di dîs prin si presente in speziarie, dulà che ducj lu cognossevin e no par sei un client.
- Alore Sêf – i dîs il speziâr.
- Dotôr, o varès bisugne di cjolimi une purghe, o ai necessitât di liberâ il stomi, cumò che ven la primevere
Il speziâr, dantji une butiliute lu racomandà di cjoli un gucjarin prin di lâ a durmî e no di plui, senti un purgant une vore efetîf. - Si, si Dotôr – ai dîs Sêf – che nol si preocupi lui.
Rivât a cjase, e volint rispietâ al speziâr come che ai veve dit, al puarte la butilie ae bocje par dai un cluc, e cui sa, ce che i passà pal cjâf in chei moments che, alçânt il comedon le fas fûr dute, netantsi a continuazion i lavris e i mostaçs passantsi la manie de cjamese, po si met tal jet sperant di podê durmî, e che tal doman al varès vût l'efiet tant desiderât.
Vie pe gnot si svee cun tun malstâ gjenerâl, voie di butâ fûr, inzirli e tante pôre, che fos rivade l'ore di lâ a fai compagnie a Melie, la sô femine,(requiem).
Come che al po si met a clamâ al nevôt Bepino, che, viodint la butiliute vueide e il stât dal barbe, al tache urgjent il cjaval al saret, al cjarie l'om buluçat tune cuvierte, e movint la scorie su la schene dal puieri, a rivin te sale dal pront socors, al ven ricoverât d'urgjence, il nevôt al à passat la gnot intune bancje de sale d'aspiet.
Tal doman lu informarin che Sêf si jere salvât par un pêl: lu vevin operât durant la gnot, al veve une apendicite convertide intune peritonite, graciis al purgant che i veve acelerât e sveltît il procès. Cheste aventure e à vût il so presi, nol à podût assisti aes tant desideradis gnocis, e al tant desiderât bacanâl gastronomic.


text:
Normative
Il corpus juridic che al inten il ricognossiment e la tutele de lenghe furlane al è une vore larc e al cjape dentri tratâts e documents internazionâi, leçs e ats normatîfs fats bogns dal Stât e une lungje serie di leçs di pueste e proviodiments fats bogns de Regjon Autonome Friûl-Vignesie Julie.
Si propon chi sot une sielte de principâl normative in vore.
Documents disponibii
Internazionâl
Statâl
Regjonâl
L.R. 8 Setembar 1981, n. 68, “Intervents regjonâi pal disvilup e la difusion des ativitâts culturâls” - pdf 109 kBL.R. 22 Març 1996, n. 15, “Normis pe tutele e pe promozion de lenghe e de culture furlane e istituzion dal servizi pes lenghis regjonâls e minoritariis” - pdf 118 kBL.R. 9 Setembar 1997, n. 31, “Normis in materie di personâl regjonâl e di organizazion dai uficis de Aministrazion regjonâl. Normis sul personâl e i aministradôrs dai ents locâi”, art. 42 - pdf 25 kBL.R. 22 Fevrâr 2000, n. 2, “Disposizions pe formazion dal belanç plurienâl e anuâl de Regjon”, art. 5 - pdf 111 kBLR 27/2001, art. 6 "Ûs des bandieris des comunitâts di riferiment dai grups linguistics de Regjon" - pdf 5 kBL.R. 18 Dicembar 2007, n. 29, “Normis pe tutele, valorizazion e promozion de lenghe furlane” - pdf 85 kB"Regolament che al dissipline l’insegnament de lenghe furlane" D_P_REG_0204-2011 - pdf 62 kB“Regolament pe concession dai contribûts pe promozion de lenghe furlane a mieç di programs televisîfs e radiofonics" D_P_REG_0279-2011 - pdf 53 kB"Regolament Interni dal Consei Regjonâl" de Regjon Friûl Vignesie Julie, art. 1, come 2 - pdf 17 kBDPZR 20 Mai 1999, n. 160, “Leç regjonâl 15/1996, articul 5. Ridelimitazion teritoriâl pe aplicazion des normis pe tutele e promozion de lenghe furlane” - pdf 32 kB"Adozion de grafie des variants de lenghe furlane (L.R. 29/2007 Art. 5 c. 2 bis)" D_P_REG_041-2013 - pdf 65 kB"Normis pe grafie des varietâts de lenghe furlane" Alegât al DPGR 041-2013 - pdf 57 kBRegolamento in materia di certificazione dela conoscenza della lingua friulana - pdf 78 kB


text:
Joibe to 10 march from 2011, are an integral vignûts windows fumetiscj from the schools work giornalut ALC & EC par Fanus viodi there ways in which the Nassini fumuts. At the beginning of each
not Miss Erika Adami and à presented for the gjornalut.
Prin fumetist a nus Fat viodi Pantiagneur the stories, and a personaç a poc a poc pantiane gneur, and the soi ducj Amis. The vin fat tantis Wonder. Par examples: park lis carotis are cuss grandis in cheste stories? After a
other Sior nus à viodi cemût fat that makes the FAS to the personaçs fumut I Siums of Mario.
Chei that àn fat Nassi lis storiis Mario is the son dividûts compits in cheste ways: tescj, dissent and colors. The
fumetist Malisan the dissent that the FAS of Mario, the graphics and the taula doprava pocjis voltis of the sfuei cjarte. Al à scomençât ago to design a par tancj segnuts cjâf after rifinît and lu lu à cul à ripassât penarel blacks. And
lu à colorât with sfumaturis color of roses, and red maron. The program doprât to Jere PHOTO SHOP.
I Gnognosaurs ju à inventâts Dree Venier that the Fat Dissen of a bomb, Martin, Momo and Blik. Intal
ultin the fumetiscj Treat yourself to a àn nus cu the disegnut their signatures.
Post fruts of fat from the tierce (INSERTING imagjinis) cuarte (Sielte and dimensionament imagjinis - test) and cuinte (test).


text:
CULTURE - LA FABRICHE DAI… LIBRIS. I Trastolons a son cressûts
Ae fin dal secul stât un trop berghelôs di zovins poetis che si clamavin Trastolons a àn puartât une bugade di aiar fresc inte leterature in marilenghe. Lis lôr peraulis di ordin a invocavin un furlan viert, babelic, messedât, iperbolic e musicâl. Un dai plui impuartants dai Trastolons, Stiefin Morat, intal 2000 al veve puartât cheste filosofie inte narative cun Donald dal Tiliment, autentic romanç di cult de gnove leterature furlane (viôt la Patrie dal mês di Avost).
Dopo une lungje assence chest an e je vignude fûr, inte golaine »Discanto» de cjase editore Kappa Vu, la sô gnove opare: »Isulis».
LA OPARE_E je une racuelte di poesiis o miôr, un poeme autentic che al zire sul concet metaforic di isule e sui misteriôs destins de vite.
Si viôt che i agns a son passâts, i Trastolons si son misurâts cul mont, a an zirât pes argjentinis, a an cjatât amôrs, fruts, patiments, tradiments, maraveis e cruditâts. Cumò a son oms e si lu viôt tes oparis che a stan fasint, e cheste no je di mancul.
Trê a son lis sezions des lirichis. La prime e je »Mârs» che, nus spieghe Morat te formidabil postfazion finâl, e fevele de »impussibilitât dal sei», dal continui mudament des robis e dal naufragâ dai oms. La seconde part e je »San Pauli», il paîs dongje Morsan des Ocjis, che tal ‘600 al jere deventât isule vere fra doi ramons dal Tiliment e che isule un pôc al è ancjemò. A tignî peadis lis dôs parts a son ae fin lis lirichis de »I pomodoros da la Nives», la mari dal autôr che e lavore tal ort, »un altri mût di sei isule, dulà che fadie e gjonde si ufrissin a cui che al passe».
LENGAÇ DI MÂR_Lis metaforis a son continuis e maraveosis, si fevele di une gjeografie fisiche e umane in continui mudament, dal jessi fûr de norme, dai oms sbalotâts dal destin »tal cjant di un vint sbaliât». A ‘nd è amarece e solitudin cuant che »una bocja no bussa chê altra bocja / lavris siarâts a son peraula muarta».
Si fature però a cjatâ disperazion e ae fin si tornarà a partî: »Velis duncje! (…)/ Il soreli al sarà tal mâr grant/ la nâf a velis sglonfis come nûl» par cjatâ forsit »il vibrâ di une altre piel/ tra tantis piels a sé compagne».
Morat al è un mestri de lenghe che e rive a jessi tal stes timp lizere e profonde, autentiche e elegante, arcaiche e moderne. Par cheste opare al à cirût un furlan di mâr che nus puartedi intai scois, cul cogôl o il brituel in man, dongje dai scjaps e des balis di pes, intai barcons vernisâts di pôc, cuant che l’aguesta a crusta creps di caparossui. E sintint dut chest, come che nus insegne la Nives, curant cun pazience il so ort, o »gjoldin di estât e maravea».
Maurizio Biasizzo


text:
martedì 15 novembre 2011
I Gnognosaurs: Scoop jurassic!
I Gnognosaurs: Scoop jurassic!: ESCLUSÎF! Ve chi la scuvierte che à lassât scaturîts i archeolics furlans: al è stât cjatât adiriture un VIDEO che al ven de ep...
Pubblicato da ILfurlanist a 01:21 Nessun commento:
mercoledì 25 febbraio 2009
Bon bon, aromai al jere clâr a ducj che mi soi stufât. Par plui motîfs. Mai stât miôr come te pause estive cence blog, masse impegnos e masse "logorio da la vite di blogarin" ;-).
Podopo zontìn che o soi deventât diretôr di «Patrie dal Friûl» e il blog nol jere cussì libar come prin, no tant pal gno ategjament, che o sai separâ lis dos robis.
O ai spietât un pôc che il mecanic al comedàs lis robis par provâ a fâ un gnûf progjet, ma la facende a va un tic a rilent. No rivant a moderâ e a "postâ" cun continuitât, miôr un stop e si viodarà ce che si rive a cumbinâ plui in là. Us invidi intant a lâ simpri di plui su Macôr.
Un grues mandi ai letôrs che jo o definìs "normâi", che il blog al è massût par lôr: chei che magari no comentin par la ataviche pore di "no savê scrivi". Chei che chest blog al à contribuît a fâi scuvierzi tantis robis sul furlan che no savevin e che cheste lenghe e pues jessi trancuilamentri doprade te modernitât. --br--
Anzit: lis ideis furlanistis a si dimostrin puntualmentri ches plui indevant rispiet a la mentalitât provincialote dai sorestans locâi, no nome politics.
Un mandi ancje a chei rompibalis di furlaniscj ;-) e ai sticeboris variis :-P
Podopo zontìn che o soi deventât diretôr di «Patrie dal Friûl» e il blog nol jere cussì libar come prin, no tant pal gno ategjament, che o sai separâ lis dos robis.
O ai spietât un pôc che il mecanic al comedàs lis robis par provâ a fâ un gnûf progjet, ma la facende a va un tic a rilent. No rivant a moderâ e a "postâ" cun continuitât, miôr un stop e si viodarà ce che si rive a cumbinâ plui in là. Us invidi intant a lâ simpri di plui su Macôr.
Un grues mandi ai letôrs che jo o definìs "normâi", che il blog al è massût par lôr: chei che magari no comentin par la ataviche pore di "no savê scrivi". Chei che chest blog al à contribuît a fâi scuvierzi tantis robis sul furlan che no savevin e che cheste lenghe e pues jessi trancuilamentri doprade te modernitât. --br--
Anzit: lis ideis furlanistis a si dimostrin puntualmentri ches plui indevant rispiet a la mentalitât provincialote dai sorestans locâi, no nome politics.
Un mandi ancje a chei rompibalis di furlaniscj ;-) e ai sticeboris variis :-P
Pubblicato da ILfurlanist a 06:19 Nessun commento:
Iscriviti a: Post (Atom)


text:
Une volte par furlan si
diseve “mafie” e “mafiôs”: no jerin peraulis brutis.
Cumò se un al dopre chei
tiermins ducj a pensin daurman a Totò Riina o ae saghe di “Il Padrino”.
Ma il sens origjinâl de
peraule “mafie” par furlan al jere chel di jessi contents e sodisfats di se
stes (dispès cun riferiment a une ande o a une maniere di vistîsi) e di fâlu
viodi a ducj cun sigurece: chel dal “mafiôs” alore al sarès un valôr positîf,
il contrari dal “sotan”.
Cualchidun al pensarà che
ducj i furlans a son sotans e che duncje fevelâ di “mafie” e “mafiôs” in Friûl
nol à sens (e magari nol à sens nancje tal significât gnûf, vignût cul talian,
viodût che o sin a stâ intune “isule felice”...), ma o soi di idee contrarie e
o cirarai di dimostrâ che si à di doprâ chestis peraulis e soredut di tornâ a
doprâlis tal lôr significât origjinâl.
O capìs però che, in dì di
vuê, a dîi a un “mafiôs” si lu fâs restâ mâl, alore ancje in chest scrit invezit
di scrivi mafie o scrivarai contentece e sodisfazion e tal puest
di mafiôs o scrivarai content e sodisfat: ma l’intindiment finâl
di ce che o scrîf al è chel di ripuartâ tal ûs de lenghe furlane il sens
origjinâl di chestis peraulis.
O pensi che se a son puescj
dulà che si pues jessi contents e sodisfats, a àn di jessi chei dulà che si declare
ogni moment di lavorâ di plui pe nestre tradizion e pe inovazion: e in efiets no
vuei dî che ancje li no si cjatin personis umilis o fintremai sotans, ma al è
propit in chei ambients che o ai cjatât lis personis plui contentis e
sodisfatis.
Par fâ capî ce che o intint
o torni indaûr di passe une dozene di agns, o jeri laureât di pôc e o ai pensât
di fâ un dotorât di ricercje su lis traduzions, che al jere ancje il gno
argoment di tesi di lauree. Di puescj pal dotorât a ‘nd jere cuatri: doi cun
borse di studi e doi cence; viodût che jo o lavoravi za pal progjet dal Grant
Dizionari Bilengâl Talian-Furlan, la borse di studi no mi interessave e mi
sarès bastât rivâ tierç o cuart. Cjale un pôc il câs, o rivi pôc sot dal cuart:
alore o cjapi apontament cu la presidente de comission che e veve valutât,
contente e sodisfate dal so lavôr, cui che al veve di passâ e cui che no, e o
voi a domandâi reson.
O jentri tal so studi e si
presentìn: “Ah, ma lei è figlio di Raffaele Carrozzo?”, sì jo, “E je ise mighe
in parintât cun chel grant architet?” (o ai di ameti che no mi visi la
sô rispueste, ma no je impuartante), i dîs che mi displâs un pôc, che no vevi
voie di robâ la borse di studi a di nissun e che mi sarès bastât rivâ cuart par
vê dirit di fâ il dotorât, e jê “Ma che peccato! Doveva avvisarci!”.
Jo i domandi cemût mai che a
fossin restâts avonde bas cui ponts, cundut che o vevi za cualchi publicazion.
“Vede, lei ha presentato la lista dei titoli da lei pubblicati, ma avrebbe
dovuto portarci una copia affinché potessimo leggerli, quindi non li abbiamo
valutati” “Ben”, o dîs jo, “e no si podevial scrivilu a clâr tal bant? E no si
podevial domandâmi une integrazion?” “Ma... vede, mi permetto di insegnarle un
po’ come si fa...: come può lei presentarsi a una selezione... così? Doveva
portare una lettera di presentazione di un professore universitario, no?” Le ai
viodude cussì contente e sodisfate di vêmi dât chest insegnament che le
ai saludade e o ai capît che la universitât no jere la mê strade: al sarès stât
pardabon dificil par me rivâ a chel nivel di contentece e sodisfazion
tal cjamp de ricercje e dal insegnament.
Chest in ogni câs nol vûl dî
che o vedi fat di mancul di frecuentâ ancjemò l’ambient academic, ancje parcè
che il CFL 2000, che mi deve di lavorâ, al veve la sede tun palaç universitari.
E o ai cognossût personis come i professôrs Giovanni Frau, un galantom, Silvana
Fachin Schiavi, une persone iluminade e dotade di un sens di colaborazion straordenari,
Gianpaolo Gri, Cesare Scalon, Piera Rizzolatti, cence contâ Rienzo Pellegrini
che al jere stât gno professôr cuant che o jeri student: dutis personis che a
vivevin in maniere plui o mancul serene lis lôr funzions dentri de universitât,
ma no disarès propit cun contentece e sodisfazion.
Une altre robe invezit al
jere un “zovin” vicediretôr, che e al veve pardabon reson di jessi content e
sodisfat, ancje parcè che al jere tal stes timp vicepresident di une
associazion impuartantone, che il lavôr plui benemerit che e fâs al è chel
di svantâ merits.
Ben, in chê volte ta chel centri
si fasevin bants par afidâ in apalt a associazions o cooperativis cierts cors
pai dipendents de universitât e dai ents publics e l’an prime o vevin vinçût nô
de cooperative Serling: pôc prime che al scjadi un gnûf bant, chest “zovin”
academic mi dîs che di cors a ‘nd è tancj e che al sarès ben fâ une propueste
insiemi, la Serling e la sô benemerite associazion, ancje par no fâsi
concorence dibant, cussì mi lasse il contat dal gnûf diretôr de associazion stesse,
che mi meti in cunvigne cun lui (che dopo, cuant che lu ai cognossût, o ai
pensât daurman che al jere une des personis plui contentis e sodisfatis che o
ves mai viodût!). Lu cîr un pocjis di voltis e no si rive insom di nuie... e
rive la ultime zornade par presentâ la ufierte e mi dîs che nol cumbine di
viodimi, che al à di lâ in ospedâl. Puar, mi displâs par lui, ma la Serling
alore e va indevant e e presente la sô ufierte.
Dopo, cuant che a vegnin fûr
i risultâts di ce che e veve decidût la comission o ven a savê che ancje chê
associazion e jere rivade presentâ la sô ufierte e che fintremai e veve vinçût.
Mi contin che la comission e veve di jessi formade dal diretôr dal centri, che
però tal ultin moment al veve vût alc altri di fâ, dal vicediretôr dal centri e
di une sporteliste. Cussì te comission a son restâts in doi: un academic
content e sodisfat e vicepresident di un dai doi sogjets ache a fasevin gare, e
une sporteliste cun contrat precari e cence un vêr podê decisionâl. Mi sarès
maraveât pardabon se no ves vinçût chê associazion, cundut che e veve fat un
preventîf plui cjâr di chel de Serling... ma mi soi dât di maravee a scuvierzi
che la Serling e jere stade escludude par un vizi formâl: di fat a mancjavin i
curricula dai eventuâi insegnants suplents (curricula che no jerin domandâts tant
a clâr tal bant). Po ben, come president de Serling o viôt di capî un pôc miôr,
ancje par imparâ a fâ just une altre volte (aromai al jere sigûr che no soi tant
bon di lei i bants scrits intune cierte maniere...), e o domandi copie, che o
ten ancjemò intun scansel, de documentazion presentade di chê altre associazion:
a onôr dal vêr a jerin ducj i curricula (e ce curricula...), ma no jere
nancje la ombre di programs didatics, che a jerin domandâts a clâr tal bant!
Cemût fasevial chel centri a
jessi content e sodisfat de propueste, se il preventîf al jere plui cjâr e no
jerin i programs didatics? Par scuvierzilu o ai domandât apontament cul
diretôr, che al à di vê capît che propit nol jere il câs di stâ cuiets pe
selezion che a vevin fat e mi à lassât dite di fevelâ cu la uniche persone che
e fos contente e sodisfate di ce che al jere sucedût: il vicediretôr dal centri
e vicepresident de associazion vincidore de gare...
Si sin cjatâts e i a ‘nd ai
dite une par colôr, che se mai al fos sucedût une altre volte lu varès
denunziât a colp: o ai sbaliât, di chel o soi sigûr, di no denunziâlu za in chê
volte. Di chê altre bande, tra savê ce che al jere sucedût in comission, rivâ a
vê i documents e rivâ a cjatâmi cun cheste persone, al jere passât timp e
intant la Serling e veve za cjapât altris apalts cun altris ents: se o vessin
fat ricors o saressin lâts a pericul di vinci, ma di no vê avonde personâl par
dâ un bon servizi. Cussì dopo di vêi dite la porche sô, o soi tornât a vore: che
si tignissin la lôr maledete contentece e sodisfazion!
E cussì o ai vût di
rassegnâmi une altre volte a acetâ ce che o ai simpri savût: o fâs part di chê
brute raze furlane che e je fate dome par strussiâ e par cirî di cuistâsi il
pagnut cence contentece e cence sodisfazion...
Cui che nol è stât nuie content
e sodisfat invezit al è stât il diretôr dal centri: capît che al veve fat mâl a
fidâsi dal so vicjari al è restât tant deludût che no si è tornât plui a
presentâ pal rinovament des incarghis e cuant che dopo cualchi mês lu ai cjatât
par strade mi à saludât cun tante simpatie e mi à dite che o vevi fat ben a
meti i pontins sui îs e mi augurave fortune pal avignî.
Di chê volte però ta chel centri
no si fasin plui bants par assegnâ un apalt di insegnament par cors di chê
sorte... si fâs une sielte direte di colaboradôrs.
O ‘nd ai ancje altris di
storiis dal gjenar in Friûl, e lis publicarai cuant che o varai timp e
ispirazion: ma za dopo di chestis o pensi che ognidun al puedi vê i elements
par dî se “mafie” e “mafiôs” no sedin peraulis che a meretin di jessi
riscuviertis, e no cu la lôr acezion siciliane, ma propit cul lôr significât plui antîc, di
contentece e sodisfazion di se stes!


text:
I GNOGNOSAURS di DREE VENIER
IN MOSTRE TE BIBLIOTECHE PASOLINI
DI PASIAN DI PRÂT
In colaborazion cul mensîl par furlan «La Patrie dal Friûl»
SCREE sabide ai 02 di MAI aes 11.00 di matine
Al sarà presint l’autôr che al dissegnarà i Gnognosaurs sul
moment
In mostre lis taulis origjinâls de storie «A vore»
gjavade
fûr dal ultim libri dai Gnognosaurs «THE BEST(iis)»
(ed. La Patrie dal Friûl,
par vêlu scriveit a info@lapatriedalfriul.org
)
Mostre vierte dai 2 di MAI ai 5 di JUGN 2015
oraris : lun, mar, joi, vin 14.30-18.30
joi, vin 10.00-12.00 sab 08.30-12.30


text:
Scuele
La scuele, a tacâ de costituzion dal Ream di Italie, e à simpri vût un rûl impuartant te politiche linguistiche dal nestri paîs. Fintremai al 1945, la linie di tindince dal Ministeri de Istruzion e fo simpri chê di premiâ tal insegnament primari dome la lenghe taliane, ven a stâi il toscan florentin sielt tant che lenghe uficiâl e simbul de unitât teritoriâl e politiche otignude.
Impen, tai agns Vincj, il regjim fassist al imponè l'insegnament dal talian ancje tes scuelis aloglotis, presints in particolâr tes 'Tieris iredentis'. Cul rivâ de democrazie, i Costituents a àn volût meti tai Principis fondamentâi une norme a tutele des minorancis linguistichis. Il legjislatôr ordenari al sigurà in pôc timp formis di garanzie par ciertis lenghis minôrs feveladis tes 'penisulis linguistichis' (francês, sloven, todesc): dutis chês altris, invezit, a forin lassadis fûr.
Par plui di cincuante agns, ogni iniziative di valorizazion dal furlan te scuele e fo cjapade dome in sede locâl, massime par mert di cierts operadôrs scolastics sostignûts de Societât Filologjiche Furlane e po dopo formâts de gnove Universitât dal Friûl. Di rilevance ancje la L.R. 15/96, che e à metût dentri cualchi impuartante forme di sostegn pal insegnament dal furlan.
Il Parlament, tal 1999, al fasè buine la leç n. 482 a protezion di dodis lenghis minôrs, e tra chês chê furlane. Mandât fûr tal 2001 il Regolament di metude in vore, la autoritât scolastiche regjonâl e à inviât la aplicazion sistematiche de leç tes istituzions, sugjerint ai insegnants la sielte dal plurilinguisim, intindût tant che capacitât di "paronâ plui lenghis, manipolâ plui codiçs, intivâ il sens plui font de identitât dal grup sociâl che ogni lenghe e je espression". Tal 2007, la Regjon – ancje daûr dal Decret di metude in vore dal Statût di autonomie n. 223/2002 – si à dotade di une sô leç regjonâl sul insegnament dal furlan e, po dopo (tal 2011), di un regolament. Lis normis a previodin, fra l’altri, la adozion di un "Plan aplicatîf di sisteme pal insegnament de lenghe furlane" e la istituzion di un Elenc regjonâl dai docents di furlan.


text:
Pagjine iniziâl
- O sês jentrâts
intal sît che us da la ocasion di fâ cognossi lavôrs in lenghe furlane e che al permet ancje di discjariâ,
- dal dut a gratis.
Al è come jentrâ intune biblioteche.
- La ricjece di cheste “biblioteche” e vignarà fûr dome dai materiâi che
- privâts, associazions, ents publics e scuelis
- a decidaran di meti a disposizion di ducj, lant a meti dongje une sorte di rêt culturâl:
se
comuns e associazions a àn fat une ricercje o un studi o cualsisei altre publicazion,
pocjis copiis, distribuidis dome tal lôr teritori e, salacor, finidis;
se
arlêfs e insegnants di une scuele a àn voie di fâ cognossi i lôr lavôrs
cu la lenghe furlane;
se
une cjase editore e à esaurît une sô publicazion in furlan e no à intenzion di tornâ a stampâle;
se
un privât al à scrit e publicât une conte, une racuelte di poesiis, une comedie o un fumut cun pocje difusion;
alore
chest sît al è il puest just par tornâ a pandi e condividi.
E JE IMPROIBIDE CUALSISEI RIPRODUZION PAR VUADAGN
-
la Comugne special 2Autor: furlaninreet
Collana: Default Category, Lavôrs pai grancj
-
GLAGNS DI DISCORSAutor: furlaninreet
Collana: Default Category, Lavôrs des Scuelis, Lavôrs pes Scuelis
-
Aghis, Tieris, IntAutor: furlaninreet
Collana: Default Category, Lavôrs des Scuelis, Lavôrs pes Scuelis


text:
CULTURE - LA FABRICHE DAI… LIBRIS. Celso Macor, I fûcs di Belen
«Lassêt che da montagnis i nestris fradis végnin ju
cun miluz e cjastinis
che li’ caretis a’ tornin ciariadis di blava,
pa polenta, pa vacis,
ta storia dai pûrs»
Celso Macor (1925-1998) al à scrit une vore, ancje cence contâ la sô produzion gjornalistiche. I doi volums dal 1996 I fûcs di Belen, che a metin adun dutis lis sôs poesiis e lis sôs prosis, a son pençs di contignûts e di significât.
E pûr mi pâr a mi che la cifare no dome poetiche, ma ancje umane di chest protagonist de leterature furlane dal Nûfcent e stedi dute dentri di chescj cinc viers che o vin citâts. No sai se si podarès meti dongje miôr di cussì poesie e passion civîl, poesie e storie, poesie e nature!
Al somee di viodiju chescj slâfs a vignî jù des monts, cun dute la lor umanitât e dute la lôr fadie! E al somee ancje di viodi i furlans biel che a son daûr cjariâ chês caretis e daspò ur dan un sburt par vie che la ruede daûr si veve impastanade…
Il concet di fraternitât ancje jenfri diviers, diviers di lenghe, di culture, prodots: miluçs (di chei picinins, di mont) e cjastinis di une bande, blave di chê altre, montagne/planure, mont slâf/mont furlan. Ma chei a san benon, ancje cence vê studiât sui libris che la polente e je chê stesse, che al è chel istès il sgarbonâ par mandâ indevant la vite par se e pai fîs, che la storie dai pûrs e je simpri chê.
Ce tante retoriche dilunc vie de Storie ise coventade par metiju un cuintri di chel altri chei doi culì che cumò si bevin insieme un tai di neri, po un pataf cu la man vierte e vie par une altre stagjon, mandi!
Par insegnânus a odeâ il nemì che al steve di là des monts, nus predicjave Carducci:
«E voi, se l’unno o lo slavo invade,
Eccovi, o figli, l’aste, ecco le spade…»
E vueris. E sbudielâsi, a vincj agns, un cul altri par un toc di tiere plene di pieris!
Celso nol podeve sopuartâle chê retoriche. E al jevà sù la sô vôs in alt par intimâ: NO STÊT COPÂ (VONDA CAÌN: il titul de sô poesie salacor plui significative). Inta chei cinc viers, no je nancje nomenade la vuere. E pûr o capìn subit ce che il poete al vûl dînus.
Celso Macor si insede inte tradizion poetiche dal Friûl gurizan, dulà che ancjemò plui che intal rest dal Friûl si son incrosadis lis trê grandis culturis europeanis, chê latine, chê gjermaniche e chê slave. Incrosadis ancje di brut dilunc vie dal secul XX. Il poete, che al jere ancje un grant passionât di montagne, al somee che al disi: e je tante poesie culì ator: il Lusinç, lis Alps, il mâr! Pussibil che no sedin bogns di gjoldile in armonie?
Un grant messaç. Che nus rive traviers di une grande poesie.
Laurin Zuan Nardin


text:
Jentrade
L'Istitût Ladin Furlan 'Pre Checo Placerean' al è une associazion culturâl metude in pîts a Codroip tal 1988 cun chê di puartâ indevant cuntun spirt gnûf la lenghe e la culture furlanis.
Lis sôs finalitâts a son: il studi a nivel sientific de lenghe, de storie e de culture furlanis; la promozion de lenghe furlane, in particolâr midiant di publicazions, cors di alfabetizazion, mass-media e manifestazions di caratar culturâl; la valorizazion des tradizions popolârs e de art furlane; il rinfuarciment dai rapuarts cun chês altris minorancis e, in particolâr, cu lis comunitâts ladinis de Dolomitis e de Svuizare.
Dal 2000 la associazion e à la sô sede operative li di Cjase Turoldo a Coder di Sedean (Ud). Dal 2001 e je stade ricognossude de Regjon Autonome Friûl-Vignesie Julie tant che organisim culturâl di interès regjonâl e dal 2006 tant che ent di primarie impuartance pe promozion de lenghe furlane.


text:
Servizis
Fin de sô nassite, l'Istitût Ladin Furlan 'Pre Checo Placerean' al à realizât traduzions in lenghe furlane par ents public e privâts e al à metût adun cors di lenghe furlane pes scuelis, cors di alfabetizazion par adults e cors di formazion. Fra lis tantis, al à curât la traduzion in marilenghe de Declarazion universâl dai dirits lenghistics (par cont dal Ciemen di Barcelone) e dal Statût de Regjon Autonome Friûl-Vignesie Julie (par cont de Regjon).
L'Istitût al va daûr ai criteris linguistics stabilîts dal OLF (Osservatori pe Lenghe Furlane) e, cumò, de ARLeF (Agjenzie Regjonâl pe Lenghe Furlane) e al è ricognossût de Regjon tant che ent di primarie impuartance pe promozion de lenghe furlane.
I principâi servizis ufierts de associazion a son:
- - traduzions dal talian al furlan e vicevierse (tal câs, ancje dal/al inglês, spagnûl e francês)
- - corezion di tescj par furlan
- - cors di lenghe e culture furlane pes scuelis
- - cors di alfabetizazion par adults
- - cors di formazion par docents e dipendents publics
- - cors di formazion su lis tematichis peadis ae promozion dal furlan e des lenghis minoritariis
par info: istitutladinfurlan@libero.it


text:
Servizis par ents e comuns
I servizis presentâts in cheste sezion a son pes Direzions e Ents regjonâi, e ancje pai Ents Locâi che a lavorin tal teritori di aplicazion de L.482/99.
Par podê jentrâ tal servizi, l’ent al à di regjistrâsi complilant il form di pueste.
-
Segnaletiche stradâl par furlan
JENTRE
Il servizi al è a disposizion in forme gratuite par verificâ la realizazion corete de segnaletiche bilengâl daûr des modalitâts specificadis tal form di iscrizion.
-
Domande traduzions
JENTRE
I servizi al è a disposizion in forme gratuite di ducj i ents regjonâi e locâi par traduzions curtis daûr des modalitâts specificadis tal form di iscrizion.


text:
Coordenament editoriâl: William Cisilino
Realizazion e grafiche: direWeb
Redazion: ARLeF
I tescj di aprofondiment de sezion “La lenghe furlane” a son di:
Raimondo Strassoldo (Friûl: storie e culture), Federico Vicario (La lenghe), Cristina Cescutti (La Leterature), Linda Picco (Condizion sociolinguistiche) e a son gjavâts fûr dal volum “Friulano lingua viva. La comunità linguistica friulana” (Provincia di Udine, Udine, 2008). Il test “La tutele juridiche” al è di William Cisilino.
Sezion Grant Dizionari Bilengâl Talian – Furlan:
Il GDB TF al è stât finanziât e sostignût de Regjon Autonome Friûl Vignesie Julie e de Agjenzie Regjonâl pe Lenghe Furlane e al è stât realizât dal consorzi Centri Friûl Lenghe 2000.
Adrian Cescje
ideazion, progjetazion e sorevision
Sandri Carrozzo
sorevision di consulence linguistiche
Luca Peresson
progjetazion e coordenament informatic
Cu la consulence sientifiche di Tullio De Mauro, Giovanni Frau, Silvana Schiavi Fachin, Xavier Lamuela, Diego Poli, Jane Nystedt, Camilla Bardel.
Progjetazion e realizazion informatiche: Dree Misrut, Mattia Barbon, Franz Feregot.
Fotos/imagjinis:
Diego Fava
[sezions: Cui che o sin, La lenghe furlane - Tutele juridiche, La lenghe furlane - Scuele, La lenghe furlane - Aministrazion Publiche, Comunicazion, Documents, Bants garis avîs]
Paolo Jacob
Vuerîrs de gnot, su lis olmis dai Benandants, film di Christiane Rorato, 2003 [sezion La lenghe furlane - Cine]
Eugenio Novajra
Farie teatrâl Furlane, spetacul “Pieri da Brazzaville” [sezion La lenghe furlane - Teatri]
Onde Furlane
Imagjinis de manifestazion “Musiche, pe gnove musiche furlane” [sezion La lenghe furlane - Musiche]
Sale di regjistrazion di Radio Onde Furlane [sezion La lenghe furlane - Media]
Photolife - Udine
Farie teatrâl Furlane, spetacul “Il Sium di une Patrie. I ultins dîs di Pre Checo Placerean” [sezion Progjets - Farie Teatrâl Furlane]
Riccardo Viola
Fori Iulii accurata descriptio, A. Otellio, 1573, imagjin di proprietât de Biblioteche civiche Joppi di Udin [sezion La lenghe furlane - Friûl: Storie e culture]
Il Guardafogo di Udin, imagjin di proprietât de Biblioteche civiche Joppi di Udin [sezion Cui che o sin]
Autoritrat di Pier Paolo Pasolini [sezion La lenghe furlane - Leterature]
Biblioteche civiche Joppi di Udin
Pergamene dal patriarcje Marquart di Randeck, 1375, imagjin di proprietât de Biblioteche civiche Joppi di Udin [sezione
La lenghe furlane - La lenghe]
I tescj di aprofondiment de sezion Progjets - Farie Teatrâl Furlane
a son dal CSS e di Elena Zanussi.
Si à agrât a:
Provincie di Udin, Biblioteche civiche Joppi di Udin, Cooperative di informazion furlane, CSS, CFL2000, Luca Peresson, Matteo Cendou.
Cun di plui si à agrât:
Agherose; Francesco Tullio Altan; Altreforme; Associazion Giorgio Ferigo; Associazion Guido da Variano; Arealpina-Ostana Chambra D’Oc; Aziende Sanitarie n. 5; Giorgio Cadorini; CALT; Giorgio Cantoni; Valter Colle; Comune di Arba (PN); Comun di Glemone (UD)-Sportel pe lenghe furlane dal Glemonàs; Cooperativa Damatrà; Cooperativa Informazione Friulana; Cuf Consorzi Universitari dal Friûl; Marco D’Agostini; ElTomat; Entract; Augusta Eniti; Forum casa editrice universitaria; Il Campo; Istitût Comprensîf di Trasaghis (UD); Dorino Minigutti; Nota; Giorgio Pascoli; Lauro Pittini; Miriam Puppini; Quipos; Radio Onde Furlane; Rai sede F.V.J; Irene Rubini; Sinnos edizioni; Societât Filologjiche Furlane; Universitât dal Friûl; Andrea Dree Venier; Fredo Valla; Adriano Venturini; Nereo Zeper.
Ducj i dirits di copyright a son riservâts.
Ogni violazion e sarà perseguide daûr de leç.


text:
1) E’ economico: si sà, no furlâns (soredut i cjargnei) o sin un tic stiticus cui bês…
2) E’ un cibo salutare: i nestris nonos contadis a la savevin lûngje su le qualitât dal mangjà!
3) Lo si può mangiare quotidianamente: si, prin ca ti vignidi le ûlcjare…
4) Ti farà compagnia tutto il giorno: prin di digerì tu âs di bevi miecj etolitro di nêri
5) Se lo hai mangiato la sera prima, il giorno dopo tutti lo sapranno: motif pâr jessi orgoglios! Fiatele di brovade e vin nêri, coreis dal retrogusto acidulo, e prufun tai vistîs BROVADE N.5
6) E’ un cibo afrodisiaco: si, dutis lis feminis a ti coraran daûr se tu trais un ruton e un porco… Segno indistinguibile di persona che ha mangiato “Brovade e Muset” o “Muset cu le polente”
7) Se sei ammalato, BROVADE E MUSET: fancûl encje antibiotics e tachipirinis, la brovade cul muset ti fâs passà encje l’ebola!
8) Quando non si sa che cucinare, BROVADE e MUSET: no tu sâs ce fa di cene? Nue pore! Brovade e msuet ti pare il cul! A baste là in cantine, cjapà su un muset e vie.
9) Ti fâs tirà le bighe: eeeeh si, chel chi a l’è il viagra dal Friûl!
10) Tutti gli ospiti ti ringrazieranno: se tu âs înt a cene e tu fasis di cuei brovade e muset, DUCJ a ti ringrasiaran!
Glere


text:
Marino
nus à lassjâts as vot e mieze di binore dal 21
di maj dal 2009 (al
veve finît 62 agns), dopo di vei patît avonde tas ultimes
zornades. La sô lungje malatie (à durât
passe 5 agns) a lu veve sfibrât simpri di plui
ma a no ere mai rivade adore a pleâ la sô volontât,
la sô sperance, la
sô voe di tegni dûr
e di no molâ mai... In chescj 5 agns al à glotût
kilos e kilos di midisines, litros e litros di flebos; al à frontât
10 intervents cence mai rassegnâsi al destin, cence mai cedi
al aviliment, cuntune fuarce interiôr incredibil e cuntun coragjo
(disares cuasi temerarietât) unic.
Al veve vint dutes las bataes, finore. Come a ducj, a jè tocjât
di pierdi la vuere.
Cumò che fisicamenti a nol è ati cun nou, scugnin tornâ a
lei massime ce che a nus à lassjât in cheste CJARGNE ON
LINE, dulà che fin da prinzipi
al veve metût l'anime e il cûr in tancj balcons (Diocesi
di Zui, Alpino Ortis, Convegno Montagna 2000, Pols da Cjargne, Libri
di
Carnia, Territori d'ombra, Provincia
della Carnia, Forum...).
23
di maj 2009
Ai
voe di començâ cu las peraules che l'amî di
simpri Aldo Baritussio (miedi
professôr
inta Universitât di Padue), emozionât, al à cirût
di dî a
la fin dal funerâl il 23
di maj, sul at da ultime partenze:
"A
nome di Maria, Joy e Mascia, vorrei ringraziare i medici e gli infermieri
di quella bella realtà che è l'Ospedale di Tolmezzo,
per la loro opera coraggiosa contro una malattia dimostratasi invincibile,
e ancor
più per l'umanità e l'amicizia dimostrate. Un grazie
anche al personale della Unità di Terapie Palliative dell'Ospedale
di Udine.
Vorrei poi, e questo a nome di Marino, mandare un messaggio a quanti
soffrono di neoplasia. Il messaggio è di non perdere mai la speranza
sia perchè nuove terapie stanno arrivando giorno per giorno, ma
soprattutto perchè anche nei casi in cui la malattia non è curabile,
si può cercare
di continuare a vivere, incontrare persone, fare cose. Marino ci
ha lasciato un buon esempio di questo atteggiamento positivo, riuscendo,
nonostante la malattia, a scrivere il libro
su pre Toni Bellina,
per cui sarà ricordato.
La menzione del libro mi porta all'interesse fondamentale di Marino
che era il problema del credere ed il ruolo
della Chiesa. Un problema
mai risolto. In un intervento che avrebbe voluto fare pochi giorni
fa (ma non potè perchè la situazione stava precipitando) Marino concludeva
con queste parole di pre Toni: "Dio è un rifugio e non
la facile risposta alle nostre domande".
Sul piano personale, saluto oggi l'amico con cui ho condiviso letture,
musiche, discussioni. Saluto il compagno d'infanzia, ma non di giochi,
perchè da bambino lui era quasi sempre impegnato nei servizi in casa,
mentre il nostro gruppo era dedito puramente ai giochi nei prati,
sul greto del torrente Pontaiba e nei boschi di Treppo. Lui era un
bravo bambino, tanto che il parroco don Lorenzo Dassi lo ammise in
prima comunione un anno prima del tempo, mentre noi la facemmo l'anno
che ci toccava. Qualcuno anche dopo.
Vorrei tornare indietro nel tempo e ragionare come quando da chierichetti
accompagnavamo qualche compaesano al camposanto. Ragionando come
allora, penso che oggi Marino incontra i suoi genitori. Incontra
i tanti compagni e conoscenti che ci hanno lasciato. Incontra persone
che neanche si ricordano, come i poveri che per tradizione trovavano
un giaciglio nello stavolo di Gosper e che lui da bambino, con certo
timore, accompagnava con la lanterna. E infine penso che mia mamma
vede oggi arrivare uno dei suoi più bravi scolari.
Termino con le parole di una canzone di Jhonny Cash, che per il vero
era piaciuta a Marino meno di quanto pensassi e che dice: "Ci
incontreremo più avanti, lungo la strada". Mandi
Marino!"
E
cumò las peraules di don Pierluigi Di Piazza,
l'unic so amî preidi che al à partecipât a messe di funerâl (une
dolorose vergogne, cun tancj amîs
preidis/compagns di scuele che Marino al veve!):
"Mi
vengono proprio dal profondo del cuore alcuni vissuti che si fanno
riflessione ed espressione pubblica per contribuire con umiltà e
commozione al saluto più vero, autentico e partecipato a
Marino, insieme prima di tutto ai suoi familiari e poi agli amici
e ai conoscenti.
Sento Marino nelle sue dimensioni essenziali che, come avviene nel
paradosso della vita, anche il percorso doloroso e meditativo della
malattia ha contribuito ad approfondire. Riascolto l’eco della
sua umanità di adolescente e giovane della nostra montagna della
Carnia, l’intelligenza intuitiva e viva che lo portava a indagare
e riflettere.
Dopo diversi anni in cui il contatto diretto si era interrotto, non
per motivazioni particolari, tanto meno per scelta di uno o dell’altro
o di entrambi, l’ho reincontrato alcuni anni fa su quella lunghezza
d’onda originaria, verificata, arricchita, portata all’essenziale
dalla complessità della vita e delle sue vicende.
L’ho reincontrato mentre, insieme ai vissuti con i suoi familiari,
ne intratteneva altri due particolarmente impegnativi, interrogativi
e interlocutori: uno con la malattia e l’altro con l’umanità,
la fede, gli interrogativi di pre Toni Bellina; due riferimenti che
spesso sono diventati lo stesso, proprio perché anche pre
Toni ha posto in continuazione la questione della malattia, del dolore,
della sofferenza come questione aperta a Dio, a Gesù di Nazaret,
alla fede in Lui.
E così qualche volta l’ho incontrato in ospedale; abbiamo
camminato insieme dialogando nel Centro Balducci; abbiamo insieme proposto
nel giugno scorso un incontro per ricordare pre Toni, molto partecipato
e vissuto con profonda intensità e commozione; abbiamo collaborato
per riproporlo anche quest’anno, il 30 aprile; Marino non ha
potuto partecipare perché il male aveva cominciato a dare i
segni del suo sopravanzare invadente. Ho comunicato il motivo della
sua assenza e invitato la folla dei presenti a tributargli un dovuto
applauso di amicizia e riconoscenza; un altro altrettanto intenso è seguito
alla lettura dell’intervento da lui preparato: ricco di umanità,
ricco del dubbio, della fatica e insieme dell’essenza di una
fede inquieta e in ricerca, essenziale, liberata dalle sovrastrutture
ideologiche confessionali e clericali. Il credere e il non credere
con serietà sono un’autentica impresa. Posso comunicare
oggi con commozione che ho sentito quei due lunghi e caldi applausi
come un saluto a Marino, come un anticipo interiore del silenzio di
questa celebrazione.
Marino, una volta scoperto e incontrato pre Toni, ha sentito il dovere
interiore spirituale ed etico di farne conoscere con le interviste
e i libri l’umanità profonda, la sensibilità, la
libertà, il coraggio, la solitudine, la lettura della vita e
della storia con la Bibbia nel cuore, da lui tradotta in lingua friulana,
dalla parte dei poveri, degli umili, degli ultimi, degli scartati,
leggendovi le sofferenze e insieme le ricchezze umane, culturali, spirituali.
Sento e saluto con commozione e affetto Marino su questa profonda lunghezza
d’onda: Marino come ricercatore di verità, di profondità,
di essenzialità, di una fede che si lascia interrogare, che
si interroga, che interroga… Marino che vibra nella profondità del
suo essere, che deve arrendersi alla malattia che spegne le funzioni
biologiche vitali, ma non spegne lo spirito, la profondità dell’essere.
Ricordo che anni fa un intellettuale, economista e poi anche politico,
partito da posizioni dichiarate di non credente, via via cercando i
significati profondi del vivere, soffrire e morire arrivò a
celebrare nella stanza in cui morì poco dopo colpito anche lui
da un tumore, l’Eucarestia con padre Balducci, Raniero La Valle
ed altri… E salutò mentre le forze erano davvero ormai
poche con queste parole: “Ora andrò finalmente a vedere
come stanno davvero le cose.”
Mi viene spontaneo associare questo atteggiamento a Marino in questo
passaggio misterioso della morte; siamo qui a ridirci sommessamente
che non è verso il buio, il vuoto e l’insignificanza,
ma verso una Presenza che misteriosamente ci accoglie… Esprimiamo
questa fiducia non irragionevole, ma ragionevole: che anche se non
sappiamo il dove e il come, questa accoglienza misteriosamente avviene
e Marino, tutti i nostri cari continuano a vivere e ad accompagnarci
nella nostra vita. Non si tratta di una verità dogmatica a cui
aderire, bensì di una possibile apertura esistenziale a cui
affidarsi.
Con stima, riconoscenza e amicizia saluto, salutiamo Marino".
Encje il celebrant, don Roberto Freschi, plevan
di Buri e vecjo compagn di scuele di Marino, al à fat une profonde
e significative omelie ricuardant il Marino simpri
intent a cirî, a scuviergi, simpri in tension inteletuâl
e spirituâl, un Marino che al preidi a-i invidiave soredut il
pulpit (non vin il test das peraules integrâls di pre Roberto,
parceche al
è lât a braç... cul cûr in man).
IL
SEMINARI DI UDIN
Al
par dal impussibil, ma encje Marino (come pre Toni
Beline e Giorgio
Ferigo) al veve fat la sô gavete culturâl-inteletuâl inta
chê calope di seminari di Udin, tant denigrât
da ducj e tant scuintiât. Marino al veve adiriture studiât encje
teologje.
E alore mi domandi: cemût podel iessi che une scuele dal
gjenar a veibi
burît fûr ducj chescj tocs da novante? Cemût podel
jessi che cheste inteletualitât soprafine a seti vignude fûr
propri da chê
barache di seminari? Nome dôs a son las rispuestes: o al è
stât un câs o ben ben che il seminari a nol
ere cussì malamenti come che lu an piturât dopo. Par
gno cont, ten valide la seconde ipotesi e no ai poure di iessi
in fal, parceche no crout al câs.
Iò crout pardabon che
il seminari, cun ducj i difiets e las deboleces ch'al pandeve, al
veibi veramenti
plasmât
(plui tal ben che tal mâl) un grumon di zovins che in ta vite
ai an fat strade e ai son stâts
bogns di realizâsi
in maniere cetant speciâl, parceche in seminari ai vevin ricevût
un metodo, un insegnament, un imprest senoati culturâl
par podei lâ
indevant inta vite. Se a Marino (come dal rest a Giorgio
e a pre Toni), a si gjavas
il periodo
dal seminari, la sô complesse personalitât a restares
cence fondament e cence savôr, cence impalcadure e cence fier.
Come che ai det par Giorgio, a no si po capî a fonts
Marino cence vei prime capît l'ambient
dal seminari dulà che encje lui al à passât
i agns plui impuartanz da sô formazion umane e culturâl.
E cuant ch'al rivave su a Trep pas vacanzes, Marino al puartave su
chestes esperiences e al deventave simpri il fulcro di ativitâts
culturâls
di ogni gjenar (specie teatros)
dulà
che
ai partecipavin
ducj i zovins di chel timp cun cetant entusiasmo: Aldo, Valter,
Dario, Flavio, Nino...
Jò
mi ricuardi benon dal seminarist Marino tai agns '60 (lui al ere
in tierce liceo cuant che iò eri in IV gjnasio) e di ducj
i siei compagns che cumò ai
son encje predis; a mi pâr di jodi inmò Marino,
bielzà cun
chê sô ande
di inteletuâl ch'al zirave simpri cun cualchi
libri sot il braç.
Al intervignive tai cineforums che par me ai ere une novitât,
a si lu jodeve intent in letures... No lu ai mai jodût
a zuâ di balon o di alc ati: lui a nol veve
timp da pierdi in fufignes.
In chei agns no vevi
nissun contat personâl cun lui, savevi nome che al
ere di Trep e chest a mi bastave
par saveilu pont di riferiment par me e pai cjargnei.
I prins
timps ai ere chei di Fantini (di stamp preconciliâr) e
quindi l'atmosfere finemai al 1966 a ere di tipo tridentin,
cui siei pregjos
e i siei malans. Cu l'ere Casarsa e Lavaroni (subit
dopo il Concili) la situazion a è splodude,
massime dopo il '68, tanche un fûc artificiâl
e Marino a si è cjatât
encje lui intal
mieç di chest davoi e par salvâsi a si è grimpât
a chê uniche
sperance par lui di salvece: la filosofie, i libris, i parcès,
i aprofondiments...
Dopo
lu ai pierdût di viste par agnorums, par vie che las nostes
strades a si son dividudes dal dut: lui a Rome, jò a Triest...
L'EPOCHE
DI VTC
Viers
la fin dai agns otante (crout intal 1986-87), a seguit da mê colaborazion
cu la television
di Mario di Trep (che in chê volte a si clamave VideoTreppoCarnico),
ai tornât a cjatâ Marino parvie che al vignive su cuasi
ogni domenie in Gosper e spes a si fermave aì da
me (chi stavi a Denglâr di Sore); encje
lui al à alores tacât a colaborâ ativamenti
inta television:
prime cun intervistes, dopo cuntun spazi dut so ("Non
ci posso credere"
sul imprin e podopo "La pecora nera")
dulà
che lui ogni setemane al frontave un fat, un problema, une situazion
locâl o gjenerâl.
Cuant che propit a nol podeve vegni su a Trep, al telefonave il so
intervent (a speses sôs), par no mancjâ l'apuntament
setemanâl
cu la sô int...
Un tic a la volte al veve cjapât
confidence cu la tv e ai plaseve simpri di plui, encje par vie che
tancj di lôr,
cjatantlu pa strade o tal bar, a lu fermavin par discuti o domandai
alc e
lui al veve un riscuintri diret di ce che al diseve: al ere cussì
deventât, cence rindisi cont, un personagjo public,
e cheste situazion a lu gratificave cetant parceche finalmenti, encje
lui, al veve cjatât " il so pulpit"...
Inta television, in ducj chescj
agns passâts, al à dat dongje un grum di
lavôrs, massime intervistes a personagjos di livel (il carinzian
Heider, Riedo Puppo, politics, aministradôrs locâi..),
intervistes che lui al preparave
cun cetante meticolositât, studiant il personagjo
e il so ambient, cun domandes cussì precises e puntuâls
che a mostravin dut il livel culturâl dal intervistadôr.
Cuant che al veve l'ocasion di zirâ pal mont (Gjapon, Vietnam,
Brasîl, Grecie, Berlin...), Marino al realizave simpri un reportage
par
VTC... Tant che ducj chescj lavôrs realizâts pa television
locâl
di Trep, ai vegnin burîts fûr ancje da Telefriuli
di Udin, che a
fâs cussì conossji Marino a une schirie plui slargjade
di telespetatôrs,
che a tachin a preseâ
il so mût di fâ television e il so impegn culturâl.
In chescj agns nou di VTC a si cjatavisji dispes aì dal paron
Mario De Cillia, il sabide dopomiesdi,
par
fa la
tabajade
o par
discori
di
politiche
o
di alc
ati ma soredut par pensâ a programs di plui peis editoriâl
e sociâl.
LA
SCUVIERTE DI PRE TONI BELINE
Propit
in chest periodo, jodint un viaç a VTC une das intervistes
di Celestino
Vezzi (di Çurçuvint) fate a pre Toni
Beline (nome pa television cjargnele),
Marino al ven fulminât
da bardele e da savietât di chest preidi dut particolâr
che encje lui, dal rest, al veve conossjiût in seminari ma
che al veve pierdût di
viste par
tant timp.
D'in chê
dì Marino al tache a lei i prins libris di chest preidi, al
va a cjatâlu, a i telefone, a lu invide a mangjâ a cjase
sô (e la biade
Marie, simpri indafarade in cusine, a fâs la sô biele
figure cun mangjâs di otime cualitât). Insome par fâle
curte, al devente intim di pre
Toni,
cul
cuâl al imbasdis
un
rapuart costant intal timp: intervistes, files, rasonaments, domandes,
e dut in registrazione VHS. Ogni moment, ogni lûc ai son bogns
par meti su une cjacarade cun chest preidi dal savôr dibot
luteran: di sabide, di domenie, di sere, tal cortîl, tal parco
di Trep, in cjase, suntune bancje...
Savint però che pre Toni a nol
veve mai dât
intervistes a dinissun che a
nol foss
un
cjargnel
di
VTC
(nè
a gjiornâi
nè tantmancul a televisions regjionâls), Marino al fâs
di dut par convinci pre Toni a jessji dal so isolament linguistic
e culturâl
e a lu convinç a fâ passâ las sôs intervistes
di Trep encje su Telefriuli di Udin.
Pre Toni finalmenti al acete
e cussì,
in breif, dut
il Friûl al po finalmenti conossji chest preidi tant
gjeniâl e tant gjenuin. Plui di une volte e di dôs chestes
cjacarades tra
i
doi, as vegnin trasmetudes
da TF e tante int a tache a telefonâ seti al preidi che a Marino.
Une roube a è di clarî subit: encje se pre Toni al scriveve
su la Vite Catoliche ogni setemane, encje se al veve bielzà publicât
un slac di
libris, al
è stât
propit
Marino midiant Telefriuli a tirâ fûr pre Toni
da sô tane
e a portâlu in dutes las cjases furlanes e cjargneles, fasint
cussì une operazion culturâl e sociâl di grant
merit e di grant valôr.
Cence chest passaç televisîf (prime a Trep e dopo a
Udin), pre Toni al
sares
simpri restât cunfinât inta ristrete clape da "Gleisie
Furlane" o
da "Vite
Catoliche",
cence
podei
mai jessi
cerçât (e preseât) da grande masse da int: dal popul
furlan,
pal cuâl lui al veve adiriture tradot la Bibie interie.
IL
LIBRI SU PRE TONI
A
seguit di une di chestes intervistes lade su Telefriuli, l'editôr
di libris Santarossa
di Pordenon (Edizioni Biblioteca dell'Immagine), al nase
subit il personagjio (e l'afâr) e al clame pre Toni par jodi
se a si po cunbinâ alc insieme.
Pre Toni al reste malsigûr e al met subit al corint Marino
che a si cjape su l'onôr e il peis di portâ indevant la
cuestion sot ducj i aspiets; il plui insormontabil di chescj al è chel
da lenghe:
pre Toni a nol ceit sul furlan, l'editôr nol
ceit sul talian.
Al è proprit Marino che, cun argomentazions
precises e cun cetant afiet, al cunvinç pa prime volte
pre Toni pa lenghe taliane: il libri-interviste, che al
iess purtrop 4 dîs dopo la muart di pre Toni, al à un
suces incredibil. A si intitule:
La fatica di essere prete.
Encje in
chest câs, al è merit propit di Marino un'
ate volte, se pre Toni al po vegni finalmenti let par talian da
une platee cetant plui vaste e plui variegade rispet ai solits furlaniscj
di simpri, che magari ai san a memorie dut pre Toni ma a no vulin
che encje ate int (che a no sa il furlan) a podi gjoldi e meraveâsi
intune e magari imparâ alc pa vite di ogni dì e, salacôr,
tornâ a fede pierdude, bandonade o dismenteade.
Marino
e pre Toni a Visepente intun biel moment in preparazion dal
libri
Marino,
encje se vuarfin di pre Toni, al reste un grum content par cheste
sô vitorie culturâl che à permetût
encje al popul talian di conossji pre Toni Beline.
Su cheste
linie culturâl, Marino
a si stave impegnant ultimamenti encje par podei fâ publicâ par
talian
"La fabriche
dai predis" (bielzà
tradote da un gjornalist di RAI-Regione) ma cheste volte al à scugnût
cedi di front al NO impreteribil da famèe di origjne dal preidi
e dal sodalizi culturâl "Glesie Furlane".
Massimamenti par podei dâ vous direte e continue a pre Toni,
Marino al veve creât
cun so fî, encje un blog "Gosperidea" dulà
che periodicamenti, lui al inserive bacons di savietât di chest
preidi, tocs di intervistes, pirules di benjessi, mandules di veretâts,
scjeles polemiches...
Al veve iniment Marino
encje ates roubes su pre Beline (anzit al veve bielzà tacât
a dâ
denti) ma a nol è rivat
in timp, parceche propit pre Toni a lu à clamât cun
lui in chelati mont, a riprendi e aprofondî chei discors interots
juste doi agns fa...
LA
POLITICHE
Al
è da dî che Marino a nol è mai stât un
politic nè par passetimp
nè tantmancul par profession. Al veve simpri denti di sè la
voe di fâ alc pa int, chel sì, e cussì al veve
provât
cualchi viaç a fâsi elegi intal
consei comunâl
di Trep (cence
nissun
risultât a mi pâr: "nemo propheta in patria
sua");
al à
dât une
man a Buri par cualchi grop civic (a mi pâr);
al à tentât
intas Provinciâls un viaç cu la Leghe intal Colegjo
di Paluce-Paulâr.
Encje achì
tancj votos ma nissun risultât, anzit l'unic risultât
al è stât un
grum deludent e sconfortant par Marino: un so amî (cussì a
mi veve det) a i-à taponât la sô muse (sui manifescj
eletorâi) cu la propagande
di un ati partît.
Al è
inveze stât conseir comunâl a Cividât par 5 agns
e di cheste sô
esperience
a
mi contave simpri
un grum
benon, specie dal so rapuart cul sindic, Attilio Vuga,
di lontanes origjines cjargneles mi pâr, un omp serio brâf
e un grum stimât.
In chest
periodo "politic" cividaleis, Marino a si cjate a jessi
nominât, intal
2003, President
dal Mittelfest di Cividât, la plui grande manifestazion
da citât e une das plui impuartantes di dute la Regjon FVG.
E propit su cheste nomine di Marino, il president da Region FVG,
siôr
Riccardo Illy, al veve vût alc ce dî sui gjornâi
e cun cetante maleducazion a lu veve clamât spregjativamenti
"un piastrellista", no savint che Marino al veve
encje une laurèe (nou no savin se siôr Illy a-nt veve
une in chê volte!).
In cheste
mude "politiche" no retribuide, Marino al à contribuît
a fâ ulteriormenti conossji a ducj la storie dai 4
alpins fusilâts
a Çurçuvint
intal 1916,
midiant la presentazion pa prime volte (propit a Cividât) da
opare teatrâl
di Carlo Tolazzi "Prima
che sia giorno", cun Riccardo Maranzana e Massimo Somaglino;
cheste opare, cirude e volude da Marino come "cifra" dal
so Mittelfest,
a è stade proponude dopo in dute la Cjargne e in tantes citâts
da l'Italie, otignint simpri un grandious sucess e recensions maraveades
sui gjornâi nazionâi. Al è da dî che, in
ocasion di chest Mittelfest, Marino al veve tentât di tirâ denti
encje cualchi inteletuâl
cjargnel (di sinistre), per alçâ il livel culturâl
di cheste manifestazion, ma chescj, forsit par un pregjudizi politic
o no sai ce, a no i an nencje mai rispuindût al so cjalt e
disinteressât invît...
Ta chei agns, encje Marino come me e come tancj aitisj, a si ere
inludût
su la Provincie
da Mont, partecipant a tantes riunions ca e là pa Cjargne.
Il referendum dal 21.3.2004 però al veve
subit tajât
las gjambes a cheste sperance, sustignude soredut da Gleisie di Udin,
e cussì encje Marino a si ere rassegnât, come ducj,
a jodi la Cjargne cence autonomie e cence pussibilitâts di
provâ a svualâ dibessole...
Subit dopo, la cuestion spinose dal eletrodot in Cjargne (encjemò
mai sierade) a veve scjassât tancj di lôr, Marino fra
ducj. Si erin dâts da fâ encje
intal Cjanton
Vert cun articui di informazion e di preparazion.
La grandiose
manifestazion di Tumieç dal
16.12.2005 a
veve jodût encje Marino (seben bielzà avonde malât)
e parfin il sindic di Cividât, Vuga, che al à fat un
dai miors intervents, anzi il miôr
in assolût, se a si va daûr dai batimans... E
tal jesci da chê sale, Vuga al à saludât Marino
cun cetant afiet, encje se sul moment al veve fat fadìe
a conossjilu, parceche Marino al era bielzà cence cjavei.
La documentazion fotografiche di chest aveniment (che si cjate intal
Cjanton Vert) a la veve fate propit il fî di Marino, che al
compagnave il pari in Cjargne in chê freide sere di dicembar...
LA RICERCJE DA FEDE
Marino,
ch'al veve bielzà studiât encje la vecje teologje tai
agns '60/'70 dal secul passât, al stave cirint e scavant inta religjon
catoliche, simpri cun cetante
voe di capî, di rindisi cont dai fats, das contradizions e
das situazions teologjches che plui ai stavin a cûr; al veve
encje tacât
a consultâ i
siei vecjos libris a Trep...
Crodint di fâi cuasi un
simpatic sgambet, l'an passât i ai regalât un librut
oramai incjatabil: "Alla
ricerca della fede" di Zuan Albanese (Ed. Cittadella).
Lui cence fâ une plèe a mi fâs savei di conossji
bilezà l'autôr e
di impegnâsji a leilu: no sai se a lu à let dut, ma
sai che dopo, in cualchi conversazion tra di nou, al saltave fûr
alc di Albanese...
Pal Nodâl
2008, simpri par tiçâlu un tic e cence ch'al saves nue,
lu ai abonât
par un an a "Il
Timone",
une riviste mensîl popolâr di formazion e informazion
apologjetiche catoliche di orientament tradizionalist. Avonde maraveât cuant che a jè rivât il prin numar, lui
a mi à ringraziât
disint ch'al veve preseât cheste mê singolâr iniziative
ma che al vares preferît il mensîl "La Civiltà
Cattolica" dai gjesuîts. Alores jò i ai rispuindût: "Si
cum jesuitis, non cum Jesu itis". E lui al à ridût
di gust...
Marino a mi invezit, a mi regalave simpri roubes grandioses e impegnatives:
un viaç a mi à puartât su un preziose copie anastatiche
numerade dal "Salterium
Egberti"
e un ati viaç a mi à fat vei, tramite la Regjon FVG,
chê dal "Salterio
di S. Elisabetta",
disint-mi che i origjinâi ai son sot clâf intal museo
di Cividât. Chescj
doi libris ai son ce che di plui cjâr e impuartant custodis
inta mê biblioteche a cjase.
Un ati viaç, tornant da Spagne (la ch'al ere lât a cjatâ sô
fî), al mi veve puartât
un CD di cjant
gregorian di un convent spagnûl, une roube rare e
bielissime, che vevi un grum preseât; in cambio i vevi passât
CDs di musiche sacre e di cjants gregorians franceisj (chei di Solemnes):
poben
par un lunc periodo in cjase al scoltave (cuasi simpri cu las cufies,
par no
jessi cjapât par mat dal vizinât) nome cjants gregorians
e musiches sacres di organo...
Riguart a musiche classiche, ai plaseve un grum il catolic Mozart
(al veve comprât dute l'opare, restant fulminât dal "Requiem")
encje se al diseve che il protestant Bach al ere plui spirituâl.
Un Nodâl a mi à regalât l'opera omnia di Beethoven
(une slavinade di CD) che no sei encjemò rivât a sintile
dute!
Pai libris po, Marino al lave mat: al comprave, al leeve, al regalave.
Cun Aldo di Padue soredut, al ere un continuo scambiâ libris,
di ogni gjenar, cuasi une gare a cui ch'al sielgeve il miôr
o il plui adat: e dopo coments, recensions... Cuant che, l'an passât,
a mi à regalât "L'uomo non è solo" di Joshua Heschel, i ai scugnût
dî: "Vonde
cun libris masse dificî,
fasin une pouse cumò!"...
Ultimamenti
a la bateve simpri sul pecjât origjnâl e
a no si dave pâs: "Cemût pode jessi che jò ai
di pajâ par colpes
fates da
aitisj? Cemût
si pode trasmeti cheste debolece di gjenerazion in gjenerazion?"
al mi continuave a domandâ. Une dì mi sei cuasi stufât
e j'ai det per telefono:
"Jout-mo che il to nâs, i tiei vôi, las tôs
voreles, la tô panze, il
to caratar, la tô lenghe e vie indevant a cj vegnin dai tiei
gjenitôrs,
dai tiei
nonos, dai tiei vons, da to antigae... Sestu colpe tu se tu âs
il nâs gros?
o las
voreles
grandes? O un caratar gosperin?
Se duncje a ven tramandade ogni plui
piçule
carateristiche
somatiche/inteletuâl dal
om,
no
podaresel
iessi che encje une grandiose debolece costituzionâl di tipo
spirituâl
o inteletuâl a podi jessi stade tramudade di jete in jete?".
A no mi à ati secjât cul pecjât origjnâl...
Par plui, dopo a si cjacarave das incongruences materiâls e massime
dai dogmas da Gleisie Catoliche,
soredut chel da Imacolade Concezion (1854) e chel da Asunzion
da Madone
(1950) che propit a no-i lavin jù. "E prime di chescj dogmas,
cemût ere la Madone o dulà ere?" a mi pontolave; e jò:"No sai e no
m'interesse; reste as fondes e ai pilastris e no sta lâ a rimpinacji
sui ornamentâi". Da Gleisie a no i smicjavin i siei
mûts
di stâ intal
mont, il so schematismo burocratic, il so centralismo, las sôs
nunziadures: ma dopo a si rivave simpri a cjatâ une mediazion
condividude da ducj doi. Encje lui, come pre Toni, a no si dave
pâs tal
viodi une Gleisie plui
meretrix che casta (o cussì ai sameave
di viodi)...
Al paragonave encje lui la Gleisie a une Mari brute
e vecje, un tic cragnôse, ma simpri mari da volei ben. "D'acordo
- j'ai det - ma no tu pos e no tu scuens par chest continuamenti
lâ
a sputanâ tô Mari in public a ogni pît alçât,
come ch'al faseve pre Toni. Se tô mari a ves cualchi difiet,
non crout che tu larès pas ostaries di Trep o di Paluce
a dî mâl
di jei: casomai tu in-dîs cuatri
diretamenti a jei inta stue, là che nissun sint, e tu cîrs
di coregile!".
E cheste volte al è restât serio e cidin, ma sai che
denti di sè a mi à
dât un fregul di reson...
Su la Diocesi
di Zuj po, vevin metût
un grandissjim impegn:
- inventât
apueste il balcon su chest sît;
- fat une videocassete VHS "Una Diocesi antica" a
VTC (trasmetude plui viaçs encje da Telefriuli)
e oramai sparide da circolazion;
- burît fûr
un biel
libritut sinteticamenti polemic in ocasion da
Scense dal 2004 ("La Diocesi di Zuglio");
- tentât di organizâ adiriture
un Convegno a Zuj su chest teme ("Zuglio,
una diocesi negata")
cun importants relatôrs
(falît
sul nassji pal pouc coragjio di cualchidun e pal pregjudizi politic
di cualchidun ati).
Insome vin lavorât
par 9 agns su chest claut
da diocesi
di Zuj, lu vin batût in television (VTC e TF), sui gjornâi
(fûr che
la Vite Catoliche che nus à simpri censurâts), sui
Boletins parochiâi: nue da fâ. Cumò che
Marino a nol è ati, jò mi sei dal dut sfreidât
e encje stufât,
jodint che nencje ai (ormai pousj) preidis cjargnei a ur interesse
un biel nue (nome perceche a no an capît nue di chest dafâ,
jessint ducj indafarâts a coltâ nome il lôr piçul
ortut, cence jodi nuati).
LA
MALATIE
Al è impussibil memoreâ achì ducj
i fats e las liendes peades a sô malatie, dal 2004 finemai al 2009!
Masse a saressin i moments di comozion e di pete, masse i sintiments
di sperance e
masse inmò chei di disperazion. Nome cui ch'al à provât
a vivi personalmenti cheste intense esperience di vite al pò rindisi
cont ce ch'a vûl dî il
patiment, il dolôr, la solitudine intal mâl, las nots cence
sum e il sum cence pouse... Marino in chescj 5 agns al à provât
dut chest, al
à passât zornades splendides e zornades di profont aviliment,
ores di straordenarie solidarietât e ores di pesande strachece.
M'impensarai
simpri
chê domenie di luj dal 2005 cuant che vin scuviert che "il
mâl
al veve metût-su cjase di un'ate bande": Marino in silenzio
al è jessût
dal ospedâl, al è stât vie par une miezore (non ai
mai savût dulà), al è tornât cui vôi
ros e a mi à det: "Cuant tachìno?" riferintsi
a chemioterapie... E propit in chei dîs Oriana Fallaci a nus veve
informât
che "l'alieno",
dopo meis e meis, al veve començât indaûr a tormentâle
(a murarà difat tal 2006); Marino al ere restât un grum
impressionât
da chest fat e a mi veve domandât: "Ma il gno alieno a nol è migo
come chel da Fallaci?"...
Al veve dispess iniment un aforisma di pre Toni che a lu veve cetant
lambicât: "Che la muart nus cjati vîfs",
intindint cun chest che a bisugnave iessi simpri fuarts, mai dâle
vinte, rivâ al moment decisîf in plene vigorie e no murî prin
da muart, par podei
fâ dut ce ch'al convente e encje alc di plui (come ch'al à fat
concretamenti lui, che propit inta malatie al à scrit
il so prin e unic libri. Di
succes).
Analogamenti al detestave Epicuro che cinicamenti al toleve
cuasi pal cûl il malât cun chel so "Cuant che la
muart a è, jò non sei;
cuant che jò sei,
jei
a no è" parceche al dismenteave dute la profonde e
lungje soferenze dal malât
e dai siei familiârs.
No lu ai mai sintût a lamentâsji
nè tantmancul a blestemâ, mai a cjapâse cui miedis
o cu las infermieres; ogni tant a si inervosive nome se cualche infermiere,
inveze di portâi
un tic di Tachipirine pa fiere, a si fermave a tabajâ in cusine...
Une volte sole lu ai viodût incazât (e cun reson): cuant
che a Udin intun piçul intervent chirurgic, ai vevin, cence nacuargisi,
lesionât gravementi la milze,
gjavade d'urgienze trei dîs dopo a Tumieç...
Cuant ch'al
à fat il libri
su pre Toni, al à regalât une copie cun dediche a dut
il
personâl
da
Oncologje
di
Tumieç, che al à preseât un grum chest at plui di cualsiasi ate roube.
Tai ultims meis di vite a mi ricuardave dispess il "De
Profundis" di
pre Toni, cunsiderantlu il plui grant libri di chest preidi amî, dulà
che lui al cjatave simpri une peraule di confuart o un lusôr consolatori; al
saveve a memorie tocs precisj; al ripeteve la frase di Gjobe "Parcè
a mi, Signôr?" cuant che tornavin
sul teme dal dolôr e da malatie. Jò no savevi ce dî e
lui alore a mi rispuindeve di ritegnisi fortunât a vei tancj amîs miedis
che ai viodevin di lui...
Tas ultimes zornades di ricovero a Udin, cuant che ormai a si rindeve
cont da fin iminent, a mi à det, vint iniment Crist su la crous: "Consummatum
est" e
jò, par evitâ discors masse impegnatîfs inta chel
moment, ai fat finte di no capî...
Cuant che da Sardegne, al è rivât apositamenti so cusin Giorgio par
saludâlu l'ultime volte prime c'al muriss, i ai det plan a Marino: "Iout
tu: i cusins ai son deventâts fradis..." e lui a mi à fat di sì cul
cjâf.
La sere dal
so funerâl, il 23 di maj, VTC di
Trep
à mandât in
onde un bielissim
struc di trei intervents di Marino:
- un dal 1994, dulà
che, inmò zovin e san, cun don Pierluigi Di Piazza, al cjacarave
profeticamenti dal "MORIRE OGGI";
- un
dal 2005, cuant che,
cence cjavei dopo la tierce chemio, al contave cun otimismo e determinazion
di iessi pront a scombati e a dâ coragjio a chei come lui;
- un dal 2008,
l'ultime jessude publiche in ocasion da presentazion dal libri "La
neve della speranza" di Paolo Agostinis a
Tumieç,
dulà che al veve fat
un
comovent e dramatic resocont autobiografic dai 5 agns di malât
e al finive chest intervent cun chestes peraules di pre Toni: "La
crous al è mior puartâle, parceche a strassinâle a
cj sièe las spales".
E
Marino al à savût puartâ ben ben la sô, fint
a la fin...
Alfio Englaro
Paluce in Cjargne, 24 di maj 2009


text:
Benvignûts tal Grant Dizionari Bilengâl talian-furlan
Il GDB TF al presente cuasi 62.000 lemis te sezion taliane, tor 46.500 peraulis unichis (monorematics) e 15.500 locuzions (polirematics), che a chescj a fasin riferiment 63.500 lemis furlans, di chescj 45.000 monorematics e 18.500 polirematics. Il GDBtf al vûl jessi un imprest a servizi dal furlan par ducj chei che a àn voie di leilu e scrivilu in maniere corete daûr des regulis de grafie uficiâl de lenghe furlane
Fracant sul boton ros "JENTRE tal Grant Dizionari Talian Furlan"
si jentre te version furlane dal sît.


text:
Domande traduzions
Il servizi al è a disposizion des direzions centrâls de Regjon Autonome Friûl Vignesie Julie, dai ents regjonâi e dai ents locâi cjapâts dentri tal teritori di aplicazion de L.482/99. Pai Ents locâi, e ven dade prioritât a chei che no àn il Sportel linguistic.
Lis modalitâts par doprâlu a son sclaridis te sezion “informazions gjenerâls”. Par podê jentrâ tal servizi e covente la regjistrazion dal utent, compilant il modul ca sot.
Sêstu regjistrât?
No ti sêstu inmò regjistrât?
Regjistriti on line


text: Publicazion editade dal CFL2000 tal 2008 e metude dongje di Sandri Carrozzo intant che si davuelzeve la preparazion de prime part dal Grant Dizionari Bilengâl Talian-Furlan. Chest lavôr al codifiche l’aspiet fonetic de lenghe comune metintlu in relazion ancje cui fenomens fonetics des variantis de lenghe furlane. La opare e jude a capî lis resons des sieltis fonetichis dal lessic dal GDBTF e tal stes timp e complete la part teoriche dal dizionari stes. Dopo de presentazion dai aspiets gjenerâi de fonetiche si passe a la aplicazion di chescj tal câs de lenghe furlane, cun esercitazions par cui che al vûl aplicâ la part teoriche a chê pratiche.


text:
La Consulte Provinciâl pe Comunitât Furlane de Provincie di Gurize si è dade dongje a Romans dal Lusinç.
La Provincie a à volût indotâsi di cheste assemblee consultive par dâi rapresentance aes animis de comunitât furlanofone dal teritori.
Ospit al è stât il sindic di Lestize Geremia Gomboso, tant che rapresentant de ARLeF, che al à fat une relazion sul gnûf plan di politiche linguistiche pe lenghe furlane fat bon de Regjon e sul stât di aplicazion des leçs sul insegnament e sul ûs dal furlan tes scuelis. La rispueste des fameis e je buine in provincie di Gurize, cul 43% de popolazion scolastiche che e à sielzût di frecuentà lis lezions di culture furlane: un dât in linie cu la composizion linguistiche dal teritori. A son inmò dificoltâts e resistencis che a van frontadis, soredut i câs di pressions fatis di bande dai dirigjents scolastics sui gjenitôrs par che no sielzin la opzion dal furlan a son une vergogne anacronistiche. A son ancje vignudis fûr preocupazions pe riforme dai ents locâi in regjon che e puartarà ae muart des Provinciis e ae nassite des UTI.
Un trop di sindics a àn sfrutât la pussibilitât, previodude de leç di riforme, di costituî une Assemblee de Comunitât Linguistiche Furlane.
Par cumò in provincie di Gurize si son zontâts a cheste Assemblee i Comuns di Caprive, Dolegne dal Cuei, Gurize, Migjee, Monfalcon, Romans dal Lusinç, Segrât e San Lurinç.
Si à fat ancje il pont su lis azions che i Comuns dal Gurizan a àn metût in vore pe tutele dal patrimoni toponomastic soredut orâl. La cartelonistiche in lenghe furlane atuâl e je puare e e à disparitâts grafichis, se no in cualchi comun. Si à vût fevelât ancje de intitulazion dal Auditorium de Culture Furlane di Gurize a Celso Macor. Dopo il risi di viodi scancelât il titul di "...de culture furlane", cheste volte si vûl proponi une zonte, chê dal non di un artist che al à contribuî a fâ sù la Europe.
Vuoi inserire il link del tuo giornale, blog o sito di informazione locale su Cronacheisontine.eu? Scrivi a ufficiostampa@provincia.gorizia.it e inseriremo immediatamente il collegamento diretto al tuo sito.